钦定古今图书集成/明伦汇编/官常典/第249卷 > 《赐左丞范缜玺书》梁·武帝
## 钦定古今图书集成/明伦汇编/官常典/第249卷 > 《赐左丞范缜玺书》梁·武帝

王亮仕齐，义师至新林，百官皆送诚款，亮独不遣。高祖践祚，授侍中中书监。元日朝会，亮辞疾不登殿，设馔别省，语笑自若，诏废为庶人。复下玺书诘缜，缜答支离而已。

亮少乏才能，无闻时辈，昔经冒入群英，相与岂薄？晚
节谄事江祏，为吏部，以协附梅虫儿、茹法珍，遂执昏
政，比屋罹祸，尽家涂炭，四海沸腾，天下横溃，此谁之
咎？食乱君之禄，不死于治世。亮协固凶党，作威作福，
靡衣玉食，女乐盈房，势危事逼，自相吞噬，建石首题，
启靡请罪，朕录其白旗之来，贳其既往之咎。亮反复
不忠，奸贿彰暴，有何可论！妄相谈述，具以状对。